**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za koordinatora/ku za evropske integracije i međunarodnu saradnju**

Tim za socijalno uključivanje i smanjenje siromaštva Vlade Republike Srbije (u daljem tekstu SIPRU) objavljuje konkurs za izbor koordinatora/ke za Evropske integracije i međunarodnu saradnju (u daljem tekstu konsultant/kinja).

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Konsultant/kinja će asistirati menadžerki Tima za socijalno uključivanje i smanjenje siromaštva (u daljem tekstu SIPRU) da efikasno definiše, promoviše i koordinira inicijativama SIPRU kroz implementaciju aktivnosti u oblasti evropskih integracija i međunarodne saradnje. Fokus će biti na pružanju ekspertske i tehničke podrške procesima vezanim za evropske integracije koji su relevantni za socijalno uključivanje i smanjenje siromaštva, posebno pregovaračko poglavlje 19 i pregovaračko poglavlje 23. Pored toga, konsultant/kinja će pratiti i izveštavati o implementaciji akcionih planova relevantnih za pregovaračka poglavlja, izveštaje o napretku i druga dokumenta vezana za proces evropskih integracija, prema UN konvencijama i drugim međunarodnim obavezama. Kao deo dužnosti, konsultant/kinja će asistirati menadžerki u implementaciji tekućih SIPRU prioriteta. Takođe, konsultant/kinja će pratiti savremene tendencije i izazove u oblasti socijalnog uključivanja i smanjenja siromaštva baziranih na praksama Evropske unije i/ili drugim međunarodnim praksama.

Sve pomenute aktivnosti će biti implementirane uz uvažavanje sledećih radnih standarda: (1) prilagodljivost na kontinuiranu promenljivost okolnosti; (2) proaktivnost u traganju za novim prilikama za istraživanja i analize kako bi SIPRU ostao referentna tačka za teme vezane za socijalno uključivanje i smanjenje siromaštva; (3) snažna posvećenost uspostavljanju novih partnerstava i očuvanju postojećih partnerstava.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

**Prva komponenta - Stručna i koordinatorska podrška u cilju izgradnje kapaciteta predstavnika/ca nacionalnih i lokalnih institucija za procese relevantne za evropske integracije:**

* Delovanje kao član/ica i/ili zamenik/ca u pregovaračkim grupama (poglavlja 11, 18, 19, 22, 23, 26), član/ica radne grupe za Program reformi politika zapošljavanja i socijalne politike (ESRP) i drugih relevantnih radnih grupa, u ime SIPRU i u saradnji sa članovima/icama SIPRU;
* Podrška u pripremi, praćenju i implementaciji pratećih Akcionih planova;
* Delovanje ka kontakt tačke SIPRU za saradnju sa Ministarstvom za evropske integracije, resornim ministarstvima i telima za sve inicijative vezane za proces pristupanja, uključujući i EU fondove;
* U ime SIPRU i u saradnji sa ostalim članovima/icama SIPRU, učestvovanje u Sektorskoj radnoj grupi za ljudske resurse i društveni razvoj zaduženoj za programiranje IPA, kako bi se pitanja inkluzije i ranjivih grupa zadržala visoko na agendi radne grupe;
* Podrška nacionalnim i lokalnim institucijama da pristupe novim EU finansijskim instrumentima i pripreme se za EU strukturne fondove;
* Podrška za efektivniju upotrebu međunarodnih razvojnih fondova za inkluziju kroz podizanje kapaciteta za absorpciju od srane potencijalnih korisnika (promocija dostupnih fondova, izgradnja kapaciteta, razvoj predloga projekata etc).

**Druga komponenta – Savetovanje u vezi sa politikama i razvoj saradnje radi povećanja inkluzivnosti nacionalnih i lokalnih politika:**

* Pružanje redovne podrške članovima/icama SIPRU kroz savetovanje u vezi sa politikama relevantnim za EU i međunarodne standarde, obaveze koje proističu iz procesa pristupanja Srbije EU i mogućnosti obezbeđivanja resursa iz EU i međunarodnih fondova;
* Razvijanje i održavanje široke mreže saradnika/ca, u oblasti socijalnog uključivanja i smanjenja siromaštva u Srbiji i van zemlje, koji su predstavnici/e resornih ministarstava i drugih institucija na nacionalnom i lokalnom nivou, organizacija civilnog društva, uključujući socijalne partnere, EU institucije i međunarodne organizacije;
* Podrška interakciji sa partneima iz donatorske zajednice, uključujući ko-finansiranje, razvoj projekata i identifikaciju prilika za razvoj saradnje sa relevantnim akterima, podrška u pripremi izveštaja i pripremnih materijala;
* Delovanje kao kontakt tačka SIPRU za aktivnosti vezane za međunarodnu saradnju i saradnju sa drugim članovima/icama SIPRU (kao što su saradnja sa agencijama UN-a, Savetom Evrope, OSCE-om itd).

**Treća komponenta – doprinos informisanju i komunikaciji u cilju ohrabrenja građana/ki i članova/ica isključenih grupa za aktivnu ulogu u procesima socijalnog uključivanja.**

* Doprinos visokoj vidljivosti SIPRU, kao vodećeg aktera u domenu pristupanja EU među ključnim internim i eksternim grupama kroz medijsko prezentovanje, doprinos SIPRU sajtu, uključujući blog o socijalnom uključivanju, Biltenu i društvenim mrežama.

**Četvrta komponenta – Drugi zadatak u sklopu opisa posla dodeljen od strane menadžera SIPRU.**

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultant/kinja koji/a ispuni kriterijume će biti angažovan/a u periodu od 1. maja do 31. avgusta 2021. godine. Angažman podrazumeva puno radno vreme.

**\*\*\***

Tim za socijalno uključivanje i smanjenje siromaštva poziva zainteresovane konsultante/konsultantkinje da podnesu svoju izjavu o zainteresovanosti za pružanje navedenih usluga.

Zainteresovani konsultant/konsultantkinja treba da ispunjava sledeće uslove:

* Univerzitetska diploma iz oblasti društvenih nauka (političke nauke, pravo, sociologija ili srodnih društvene nauke);
* Najmanje 5 godina relevantnog radnog iskustva;
* Odlično poznavanje procesa vezanih za evropske integracije i međunarodnu saradnju;
* Dobro poznavanje engleskog jezika;
* Iskustvo u radu sa institucijama, organizacijama civilnog društva i/ili istraživačkim organizacijama na nacionalnom i/ili lokalnom nivou je dodata vrednost;
* Poželjna je široka mreža saradnika i proaktivan pristup ka različitim akterima.

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti za sprovođenje projektnog zadatka (popuniti formular dat u Prilogu 2), 3) biografiju na engleskom jeziku (Prilog 3).

Napomena: Ukoliko konsultant/kinja ima status državnog službenika/ce ili javnog službenika/ce prema relevantnoj zakonskoj regulativi, konsultant/kinja je dužan/a da obezbedi pisanu saglasnost poslodavca o dodatnom angažovanju i nepostojanju sukoba interesa.[[1]](#footnote-1)

# Izbor će se vršiti primenom metode: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu dragana.jovanovic@gov.rs najkasnije **do 26. aprila 2021. godine**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za poziciju koordinator/ka za evropske integracije i međunarodnu saradnju.

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis***  |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**

1. Zakon o državnim službenicima ("Sl. glasnik RS", br. 79/2005, 81/2005 - ispr., 83/2005 - ispr., 64/2007, 67/2007 - ispr., 116/2008, 104/2009, 99/2014, 94/2017, 95/2018 i 157/2020) i Zakon o zaposlenima u javnim službama ("Sl. glasnik RS", br. 113/2017, 95/2018, 86/2019 i 157/2020). [↑](#footnote-ref-1)